ЕАА рҿы уаанӡа аҭоурых иамбац аԥшатлакә ӷәӷәақәа ҵысит
© AFP 2021 / SCOTT OLSONПоследствия Торнадо
© AFP 2021 / SCOTT OLSON
АҞӘА, ԥхынҷкәын 12 - Sputnik. Еиду Америкатәи аштатқәа рҿы аԥшатлакә ӷәӷәақәа ҵысит, атәыла ахада Џьо Баиден аҳәамҭа ҟаиҵеит арҭ реиԥш ибааԥсу аԥшатлакәқәа Америка аҭоурых аҿы ишыҟамлац. Абри атәы аанацҳауеит РИА Новости.
"Сара ҷыдала аҭагылазаашьа сахылаԥшуеит. Ари аҩыза аԥшатлакә бааԥс ҳтоурых иазымдыруазар ҟалап", - иҳәеит Баиден, ажурналистцәа данрыҿцәажәоз.
Ҭыԥқәак урыхәаԥшыр, аибашьра ҟалазшәа угәы иаанагоит, иҳәеит иара. "Ҳара уажәраанӡа иҳаздырӡом шаҟаҩ ҭахаз, аԥхасҭа шаҟа ҳауз", - иҳәеит иара.
Аторнадои аԥшатлакәқәеи ҵысит америкатәи аштатқәа жәпакы рҿы, иаҳҳәап, Иллиноис, Миссури, Арканзас, Кентукки, Теннесси. 80-ҩык рҟынӡа ҭахеит, аӡәырҩы еилаҳаз ахыбрақәа ирыҵаханы иҟоуп.